ROMANIA

JUDEŢUL BISTRIŢA-NĂSĂUD 

PRIMĂRIA ORAŞULUI BECLEAN 

COMPARTIMENTUL RESURSE UMANE 

Telefon / 0263/343687 Fax 0263/343686
Nr. înregistrare 563/28.09.2026
ANUNŢ

În conformitate cu prevederile Hotărârii de Guvern nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare și ale art. XXII alin. (2) din Legea nr. 141/25.07.2025 privind unele măsuri fiscal-bugetare,


1.Primăria oraşului Beclean cu sediul în oraşul Beclean, str. Aleea Trandafirilor, nr. 2, organizează concurs pentru ocuparea unui post contractual de execuție vacant de consilier – grad profesional debutant la Compartimentul Implementare Proiecte, pe perioadă nedeterminată, cu durata  normală a timpului de muncă de 8 ore/zi, 40 de ore/săptămână;


2)dosarele de înscriere la concurs se depun la sediul Primăriei orașului Beclean și conțin următoarele documente:


a)formularul de înscriere la concurs, conform modelului prevăzut în Anexa nr. 2 la H. G. nr. 1336/28.10.2022;

b)copia actului de identitate, aflat în termen de valabilitate;


c)copia certificatului de căsătorie sau a altui document prin care s-a realizat schimbarea de nume, după caz;


d)copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;


e)copia carnetului de muncă şi a adeverinţei eliberate de angajator pentru perioada lucrată, care să ateste vechimea în muncă şi vechimea în specialitatea studiilor solicitate pentru ocuparea postului; modelul orientativ este prevăzut în Anexa nr. 3 la H. G. nr. 1336/28.10.2022;


f)certificat de cazier judiciar, după caz, extrasul de pe cazierul judiciar.

g)adeverinţa medicală care să ateste starea de sănătate corespunzătoare, eliberată de către medicul de familie al candidatului, cu cel mult 6 luni anterior derulării concursului; adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii;


h)certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i)curriculum vitae, model comun european.


Copiile de pe actele enumerate mai sus, precum şi copia certificatului de încadrare într-un grad de handicap, după caz, se prezintă însoţite de documentele originale, care se certifică cu mențiunea „conform cu originalul” de către secretarul comisiei de concurs. 


3.Condiţiile de participare la concurs:

Poate ocupa un post vacant sau temporar vacant persoana care îndeplineşte condițiile prevăzute de Legea nr. 53/2003 – privind Codul muncii, republicată, cu modificările şi completările ulterioare şi condițiile specifice prevăzute la art. 542 alin. (1) şi (2) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare. 


-Conditiile generale necesare în vederea participării la concurs si a ocupării funcției contractuale de execuție sunt:


a)are cetăţenia română sau cetăţenia unui alt stat membru al Uniunii Europene;


b)cunoaşte limba română, scris şi vorbit;


c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;


d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie;


e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;


f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;


g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia ori de a desfăşura activitatea de care s-a folosit pentru săvârşirea infracţiunii sau faţă de aceasta nu   s-a luat măsura de siguranţă a interzicerii ocupării unei funcţii sau a exercitării unei profesii.

-Conditiile specifice necesare în vederea participării la concurs si a ocupării funcției contractuale de execuție sunt:


-nivelul studiilor: superioare absolvite cu diplomă de licență sau echivalentă în programul de studii contabilitate și informatică de gestiune;

-vechime în specialitatea studiilor necesară ocupării postului: nu se solicită;

-vechime în muncă necesară ocupării postului: nu se solicită.


4.Bibliografia și tematica sunt anexe la prezentul anunț de concurs;


5.Concursul se va organiza conform calendarului următor:


-data publicării anunţului – 30.09.2026 – cu cel puțin 15 zile lucrătoare înainte de data stabilită pentru prima probă 

-perioada de depunere a dosarelor - 10 zile lucrătoare de la data publicării anunţului 30.09.2026-13.10.2026;

-selecţia dosarelor - 2 zile lucrătoare de la termenul limită pentru depunerea dosarelor: 14.10.2026-15.10.2026;
-proba scrisă: 21.10.2026, ora 11,00, la sediul Primăriei oraşului Beclean;

    -proba interviu - se va susţine în termen de 4 zile lucrătoare de la susținerea probei scrise  la sediul Primăriei oraşului Beclean;


Probele pentru concurs se vor desfășura la sediul Primăriei oraşului Beclean, situat în orașul Beclean, Aleea Trandafirilor, nr. 2, județul Bistrița – Năsăud.

În termen de două zile lucrătoare de la data expirării termenului de depunere a dosarelor, comisia de concurs are obligaţia de a selecta dosarele de concurs pe baza îndeplinirii condiţiilor de participare.


Rezultatul selecţiei dosarelor de concurs se afişează de către secretarul comisiei de concurs, cu menţiunea "admis" sau "respins", însoţită, după caz, de motivul respingerii, la sediul Primăriei orașului Beclean, precum şi pe pagina de internet a instituţiei publice, în termen de o zi lucrătoare.


Comunicarea rezultatelor la proba scrisă a concursului se realizează prin afişare la sediul Primăriei orașului Beclean şi pe pagina de internet a autorităţii publice, în termen de o zi lucrătoare de la data finalizării probei şi conţine atât punctajul obţinut, cât şi menţiunea "admis" sau "respins", după caz.

Interviul în cadrul căruia se testează abilitățile, aptitudinile și motivația candidaților se susține într-un termen de 4 zile lucrătoare de la data susținerii probei scrise. 
Sunt considerați admiși la proba scrisă și la proba interviu candidații care au obținut minim 50 de puncte la fiecare probă.

Afişarea rezultatelor la interviu se face în termen de o zi lucrătoare de la data susținerii probei.

 Afişarea rezultatelor finale se face în termen de maxim o zi lucrătoare de la data finalizării ultimei probe a concursului. 
Se pot prezenta la următoarea etapă numai candidații declarați admişi la etapa precedentă cu un punctaj de minimum de 50 puncte. 
După afişarea rezultatelor obținute la selecția dosarelor, proba scrisă şi proba de interviu, candidații nemulțumiți pot depune contestație la Compartimentul Resurse Umane sau, după caz, la compartimentul care asigură organizarea şi desfăşurarea concursului, în termen de cel mult o zi lucrătoare de la data afişării rezultatului selecției dosarelor, respectiv de la data afişării rezultatului probei scrise, şi probei de interviu, sub sancțiunea decăderii din acest drept. Soluționarea contestațiilor şi comunicarea rezultatelor la contestații se va face în termen de maxim o zi lucrătoare de la expirarea termenului de depunere a contestațiilor.

-Persoana de contact: Bușe Mihaela – inspector Compartimentul Resurse Umane.  


Bibliografia, tematica precum și alte date necesare desfășurării concursului, sunt afișate pe pagina de internet a instituției.

Relaţii suplimentare se pot obţine de la Compartimentul Resurse Umane, tel. 0263/343687, interior 16 sau la e-mail: secretariat@primariabeclean.ro.







Primarul orasului Beclean


                                                           Moldovan  Nicolae








Compartimentul Resurse Umane,








   Insp. Bușe Mihaela

